கேள்வி: ஸ்ரீ விக்கிரம வீரா என்பது என்ன?
பதில்: ஸ்ரீ விக்கிரம வீரா (மலாய்: ''Paduka Sri Wikrama Wira''; ஆங்கிலம்: ''Sri Pikrama Wira'' அல்லது ''Vikramavira''); என்பவர் சிங்கபுர இராச்சியம் இரண்டாவது அரசர். சிங்கப்பூரைத் தோற்றுவித்த நீல உத்தமன் மூத்த மகன் ஆவார். செஜாரா மெலாயு எனும் மலாய் மொழி இலக்கிய வரலாற்றுச் சான்றுகளின்படி, இவர் 1347-ஆம் ஆண்டில் இருந்து 1362-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு ராஜா கெசில் பெசார் ''(Raja Kecil Besar)'' என்று அழைக்கப்பட்டார். மற்றும் நீல பஞ்சவடி ''(Nila Panjadi)'' என்ற இந்திய இளவரசியை மணந்தவர்.
கேள்வி: ஸ்ரீ விக்கிரம வீரா - பொது பற்றி விளக்கவும்.
பதில்: ஸ்ரீ விக்கிரம வீராவின் ஆட்சிக் காலத்தில் சிங்கபுர இராச்சியம் அடிபணியச் செய்ய தாய்லாந்து முதல் முறையாக முயற்சிகள் செய்தார்கள். 1349-ஆம் ஆண்டில் வாங் தாயுவான் ''(Wang Dayuan)'' எனும் சீன வணிப் பயணி ஒரு வரலாற்று நூலை எழுதி இருக்கிறார். அதன் பெயர் தாயி சிலு (ஆங்கிலம்: ''Daoyi Zhilüe'' அல்லது ''A Brief Account of Island Barbarians;'' சீனம்: 岛夷志). அந்த நூலில் உள்ள பதிவுகளின்படி, சயாமியர்கள் 70 கப்பல்களுடன் சிங்கப்புர இராச்சியத்தின் மீது படை எடுத்தார்கள்.